Masturbación coas mamas

[thumb|dereita|Unha ilustración de relacións mamarias, co home [exaculación|exaculando]]

A **masturbacion coas mamas** ou **coito mamario** é un acto sexual, que se realiza como preludio ou como sexo sen penetración, que implica a estimulación do pene cos peitos dunha muller e viceversa. Implica colocar o pene entre os peitos dunha muller e mover o pene cara a arriba e abaixo para simular a penetración sexual e para crear pracer sexual. Pódese usar como alternativa a unha masturbación manual.

## Práctica
As relacións sexuais coas mamas consiste nun home axeonllado ou sentado no estómago ou no peito dunha muller, colocando o seu pene erecto sobre o seu escote e frotando ou empuxando mentres os seos son apertados ao redor do eixe do pene, tanto pola muller como polo home, creando unha tensión similar á masturbación, Os peitos femininos máis pequenos, porén, tenden a ser máis sensibles que os grandes.

A muller normalmente non recibe estimulación sexual directa durante o coito coas mamas, salvo a estimulación erótica de levar á súa parella ao orgasmo, sen penetración sexual. Porén, Alex Comfort dixo que o coito coas mamas pode producir orgasmos en mulleres con seos sensibles (o que Margot Anand denomina "orgasmos locais da mama"), e foi un dos nove exercicios substitutivos para actividades sexuais penetrativas, como se detalla nos *Paradis Charnels* de 1903. É posible que o home estimule cos dedos á muller durante o coito coas mamas.

Dado que o coito coas mamas é un acto sexual sen penetración, o risco de transmitir unha infección de transmisión sexual (ITS) que require un contacto directo entre as membranas mucosas, pre-exaculación ou seme redúcese moito. O VIH atópase entre as infeccións que requiren tal contacto directo e, polo tanto, é moi improbable que se transmita a través do coito coas mamas. Un estudo sobre os hábitos de uso do preservativo das traballadoras do sexo de Nova Zelandia dixo que ofrecían varias alternativas de sexo seguro ao sexo vaxinal aos clientes que se negaban a usar un preservativo. Unha traballadora sexual dixo que o coito coas mamas era unha alternativa utilizada, nas relacións coas mamas realizadas por unha muller con peitos grandes a clienta sentíaa como sexo vaxinal penetrativo.

As representacións da práctica, polo menos na publicidade, foron descritas como pornografía ou eróticas. As relacións coas mamas foron ás veces consideradas unha perversión. Sigmund Freud, porén, consideraba que tales extensións de interese sexual caían dentro do rango do normal, a non ser que se marcasen pola exclusividade (é dicir, o repudio de todas as outras formas de contacto sexual).

## Termos de argot
Os termos de argot para o coito coas mamas inclúen:

En España coñécese coloquialmente como *"palla cubana"* ou simplemente *cubana* e nalgúns países de fala hispana como *"chaqueta rusa", "palla rusa"*, *"puñeta rusa". "*, *"un francés, turco ou sueco"*. 

Na Arxentina úsase a miúdo o termo "turca" ou "palla turca".

No Brasil úsase o termo *"espanhola"* ("española" en portugués) e en Portugal *"espanholada"* ("españolada" en portugués) para referirse a esta práctica sexual.

En Francia úsase o termo *"branlette espagnole"* ("palla española" en francés) para referirse a esta práctica sexual.

En Italia úsase o termo *"Spagnola"* ("española" en italiano) para referirse a esta práctica sexual.

En Polonia o termo *"miłość hiszpańska"* ("amor español" en polaco) úsase para referirse a esta práctica sexual.

En Alemaña úsase o termo *"spanisch"* ("española" en alemán) para referirse a esta práctica sexual.

A industria do sexo xaponesa usa o termo *"paizuri"*(derivado de *oppai*, palabra coloquial para o peito).

## Notas
## Véxase tamén
### Outros artigos
* Posicións sexuais

### Ligazóns externas
*Inter-Mammary Intercourse